CELEX: 42021D1124
Language: sk
Date: 2021-07-07 00:00:00
Title: Rozhodnutie zástupcov vlád členských štátov (EÚ) 2021/1124 zo 7. júla 2021, ktorým sa vymenúvajú dvaja sudcovia a dvaja generálni advokáti Súdneho dvora

9.7.2021   
               
               
                  SK
               
               
                  Úradný vestník Európskej únie
               
               
                  L 243/45
               
            
         ROZHODNUTIE ZÁSTUPCOV VLÁD ČLENSKÝCH ŠTÁTOV (EÚ) 2021/1124
         zo 7. júla 2021,
         ktorým sa vymenúvajú dvaja sudcovia a dvaja generálni advokáti Súdneho dvora
         ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 19,
         so zreteľom na Zmluvu o fungovaní Európskej únie, a najmä na jej články 253 a 255,
         keďže:
         
                     (1)
                  
                  
                     Funkčné obdobie štrnástich sudcov a šiestich generálnych advokátov Súdneho dvora sa skončí 6. októbra 2021.
                  
               
                     (2)
                  
                  
                     Je potrebné pristúpiť k vymenovaniam na účely obsadenia týchto funkcií na obdobie od 7. októbra 2021 do 6. októbra 2027.
                  
               
                     (3)
                  
                  
                     Pani Küllike JÜRIMÄEOVÁ bola navrhnutá na opätovné vymenovanie do funkcie sudkyne Súdneho dvora.
                  
               
                     (4)
                  
                  
                     Pán Manuel CAMPOS SÁNCHEZ-BORDONA bol navrhnutý na opätovné vymenovanie do funkcie generálneho advokáta Súdneho dvora.
                  
               
                     (5)
                  
                  
                     Pani Maria Lourdes ARASTEYOVÁ SAHÚNOVÁ bola navrhnutá na prvé vymenovanie do funkcie sudkyne Súdneho dvora.
                  
               
                     (6)
                  
                  
                     Pani Tamara ĆAPETOVÁ bol navrhnutá do funkcie generálnej advokátky Súdneho dvora.
                  
               
                     (7)
                  
                  
                     Výbor zriadený podľa článku 255 Zmluvy o fungovaní Európskej únie zaujal kladné stanovisko k vhodnosti uvedených kandidátov vykonávať funkciu sudcu a generálneho advokáta Súdneho dvora,
                  
               PRIJALI TOTO ROZHODNUTIE:
         
            Článok 1
            Za sudcov Súdneho dvora sa na obdobie od 7. októbra 2021 do 6. októbra 2027 vymenúvajú:
            
                        —
                     
                     
                        pani Küllike JÜRIMÄEOVÁ,
                     
                  
                        —
                     
                     
                        pani Maria Lourdes ARASTEYOVÁ SAHÚNOVÁ.
                     
                  
         
            Článok 2
            Za generálnych advokátov Súdneho dvora sa na obdobie od 7. októbra 2021 do 6. októbra 2027 vymenúvajú:
            
                        —
                     
                     
                        pán Manuel CAMPOS SÁNCHEZ-BORDONA,
                     
                  
                        —
                     
                     
                        pani Tamara ĆAPETOVÁ.
                     
                  
         
            Článok 3
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            V Bruseli 7. júla 2021
            
               
                  predseda
               
               I.  JARC